NOVUM ORGANUM. 253 



diximus) non est spes nisi in regeneratione scientia- 

 rum ; ut eae scilicet ab Experientia certo ordine exci- 

 tentur et rursus condantur: quod adhuc factum 

 esse aut cogitatum nemo (ut arbitramur) affirmaverit. 



XCVIII. 



Atque Experientiae fundamenta (quando ad hanc 

 omnino deveniendum est) aut nulla, aut admodum 

 infirma adhuc fuerunt ; nee particularium silva et 

 materies, vel numero, vel genere, vel certitudine, 

 informando intellectui competens, aut ullo modo 

 sufficiens, adhuc quaesita est et congesta. Sed contra 

 homines docti (supini sane et faciles) rumores quos- 

 dam Experientiae, et quasi famas et auras ejus, ad 

 philosophiam suam vel constituendam vel confirman- 

 dam exceperunt, atque illis nihilominus pond us 

 legitimi testimonii attribuerunt. Ac veluti si regnum 

 aliquod aut status non ex litteris et relationibus a 

 legatis et nuntiis fide-dignis missis, sed ex urbano- 

 rum sermunculis et ex triviis, consilia sua et negotia 

 gubernaret ; omnino talis in philosophiam adminis- 

 tratio, quatenus ad Experientiam, introducta est. 

 Nil debitis modis exquisitum, nil verificatum, nil 

 numeratum, nil appensum, nil dimensum in Naturali 

 Historia reperitur. At quod in observatione indefi- 

 tum et vagum, id in informatione fallax et infidum 

 est. Quod si cui haec mira dictu videantur, et 

 querelae minus justaa propiora, cum Aristoteles 

 tanius ipse vir, et tanti regis opibus subnixus, tam 

 accuratam de animalibus historian! confecerit, atque 

 alii nonnulli majore diiigentia (licet strepitu minore) 

 multa adjecerint, et rursus alii de plantis, de metal- 



